Crăciunul este considerat sărbătoarea familiei. Credințe, obiceiuri populare și superstiții
Creștinii sărbătoresc nașterea lui Iisus Hristos, sărbătoare cu tradiții religioase, obiceiuri populare și superstiții. Nașterea lui Iisus este și cel dintâi praznic împărătesc cu dată fixă, în ordinea cronologică a vieții Mântuitorului. Aceasta pare a fi cea dintâi sărbătoare specific creștină dintre cele ale Mântuitorului, deși nu este tot atât de veche ca Paștile și Rusaliile, ale căror origini au legătură cu sărbătorile iudaice corespunzatoare.